რევილიახიხედოს არქიპელაგი
რევილიახიხედოს არქიპელაგი (ესპ. Islas Revillagigedo) — კუნძულების ჯგუფი წყნარ ოკეანეში. ადმინისტრაციულად მიეკუთვნება მექსიკის კოლიმის შტატს. ყველაზე დიდი კუნძულები არიან სოკორო, სან-ბენედიქტო, როკა-პარტიდა და კლარიონი. ყველა კუნძული ვულკანური წარმოშობისაა. კუნძულები და მისი აკვატორია 2016 წლის 17 ივლისს შეიტანეს იუნესკოს მსოფლიო მემკვიდრეობის ძეგლების სიაში. რადგან აღნიშნული აკვატორია ზღვის ფრინველების უმთავრესი საცხოვრებელი ადგილია.